CELEX: 52021DP0398
Language: mt
Date: 2021-10-05 00:00:00
Title: Deċiżjoni tal-Parlament Ewropew tal-5 ta' Ottubru 2021 dwar it-twaqqif ta' delegazzjoni għall-Assemblea Parlamentari ta' Sħubija UE-Renju Unit, u definizzjoni tal-kompożizzjoni numerika tagħha (2021/2917(RSO))

24.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 132/215
            
         
      P9_TA(2021)0398
      Twaqqif ta' delegazzjoni għall-Assemblea Parlamentari ta’ Sħubija UE-Renju Unit, u definizzjoni tal-kompożizzjoni numerika tagħha
      Deċiżjoni tal-Parlament Ewropew tal-5 ta' Ottubru 2021 dwar it-twaqqif ta' delegazzjoni għall-Assemblea Parlamentari ta' Sħubija UE-Renju Unit, u definizzjoni tal-kompożizzjoni numerika tagħha (2021/2917(RSO))
      (2022/C 132/20)
      
         Il-Parlament Ewropew,
      
                  —
               
               
                  wara li kkunsidra l-proposta tal-Konferenza tal-Presidenti,
               
            
                  —
               
               
                  wara li kkunsidra l-Ftehim ta' Kummerċ u Kooperazzjoni bejn L-Unjoni Ewropea u l-Komunità Ewropea tal-Enerġija Atomika, minn naħa, u r-Renju Unit tal-Gran Brittanja u l-Irlanda ta' Fuq, min-naħa l-oħra (1) (il-“Ftehim ta' Kummerċ u Kooperazzjoni bejn l-UE u r-Renju Unit”), u b'mod partikolari l-Artikolu 11 tiegħu,
               
            
                  —
               
               
                  wara li kkunsidra r-riżoluzzjoni tiegħu tat-28 ta' April 2021 dwar l-eżitu tan-negozjati bejn l-UE u r-Renju Unit (2), u b'mod partikolari l-paragrafi 8 u 9 tagħha,
               
            
                  —
               
               
                  wara li kkunsidra d-deċiżjoni tiegħu tas-17 ta' April 2019 dwar in-numru ta' delegazzjonijiet interparlamentari, delegazzjonijiet għall-kumitati parlamentari konġunti u delegazzjonijiet għall-kumitati ta' kooperazzjoni parlamentari u għal assemblej parlamentari multilaterali (3),
               
            
                  —
               
               
                  wara li kkunsidra d-deċiżjoni tiegħu tas-17 ta' Lulju 2019 dwar il-kompożizzjoni numerika tad-delegazzjonijiet interparlamentari (4),
               
            
                  —
               
               
                  wara li kkunsidra l-Artikolu 223 tar-Regoli ta' Proċedura tiegħu,
               
            
               
                  1.
               
               
                  Jinnota li l-Artikolu 11 tal-Ftehim ta' Kummerċ u Kooperazzjoni bejn l-UE u r-Renju Unit jipprevedi t-twaqqif ta' Assemblea Parlamentari ta' Sħubija UE-Renju Unit magħmula minn Membri tal-Parlament Ewropew u minn Membri tal-Parlament tar-Renju Unit li:
                  
                              a)
                           
                           
                              jista' jitlob informazzjoni rilevanti dwar l-implimentazzjoni ta' dak il-ftehim u kwalunkwe ftehim supplimentari mill-Kunsill ta' Sħubija UE-Renju Unit stabbilit bl-Artikolu 7 ta' dak il-ftehim, li mbagħad għandu jipprovdi lill-Assemblea Parlamentari ta' Sħubija UE-Renju Unit l-informazzjoni mitluba;
                           
                        
                              b)
                           
                           
                              għandu jkun infurmat bid-deċiżjonijiet u bir-rakkomandazzjonijiet tal-Kunsill ta' Sħubija UE-Renju Unit; kif ukoll
                           
                        
                              c)
                           
                           
                              jista' jagħmel rakkomandazzjonijiet lill-Kunsill ta' Sħubija UE-Renju Unit;
                           
                        
            
               
                  2.
               
               
                  Jiddeċiedi li jwaqqaf delegazzjoni għall-Assemblea Parlamentari ta' Sħubija UE-Renju Unit, magħmula minn 35 Membru;
               
            
               
                  3.
               
               
                  Jiddeċiedi, b'referenza għad-deċiżjoni tal-Konferenza tal-Presidenti tal-11 ta' Lulju 2019 dwar il-kompożizzjoni tal-bureaux tad-delegazzjonijiet, li l-bureau tad-delagazzjoni tkun tikkonsisti minn żewġ viċi presidenti;
               
            
               
                  4.
               
               
                  Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni, u lill-Parlament tar-Renju Unit għal informazzjoni.
               
            
         (1)  ĠU L 149, 30.4.2021, p. 10.
      
         (2)  Testi adottati, P9_TA(2021)0141.
      
         (3)  ĠU C 158, 30.4.2021, p. 536.
      
         (4)  ĠU C 165, 4.5.2021, p. 23.